Oikeus asettui uhrien puolelle: Sandy Hookin kouluammuskelun uhrien omaiset voivat haastaa asevalmistajan oikeuteen - Ulkomaat - Ilta-Sanomat
Oikeus asettui uhrien puolelle: Sandy Hookin kouluammuskelun uhrien omaiset voivat haastaa asevalmistajan oike
Oikeus asettui uhrien puolelle: Sandy Hookin kouluammuskelun uhrien omaiset voivat haastaa asevalmistajan oikeuteen
(KUVA: Tony Sjöman)
Julkaistu: 14.3. 23:24
14.3. 23:24
Asevalvojaa arvostellaan tavasta, jolla se markkinoi asetta.
Conneticutin osavaltion korkein oikeus on päättänyt, että kouluammuskelusta selvinnyt henkilö ja uhrien omaiset voivat haastaa asevalmistaja Remingtonin oikeuteen, kertoohttps://www.washingtonpost.com/business/court-to-rule-on-newtown-shooting-lawsuit-against-gun-maker/2019/03/14/a52932dc-466e-11e9-94ab-d2dda3c0df52_story.html?utm_term=.06d9e5b461c3 Washington Post.
Ampuja Adam Lanzahttps://www.is.fi/haku/?query=adam+lanza tappoi 20 lasta ja kuusi opettajaa Bushmaster-kiväärillä Sandy Hookin peruskoulussa vuonna 2012. Koulu sijaitsee Newtownin kaupungissa Conneticutin osavaltiossa Yhdysvalloissa.
Kyseessä on eniten kuolonuhreja vaatinut peruskouluikäisiin kohdistunut joukkoammuskelu Yhdysvaltain historiassa.
Kanteen nostajien mukaan Lanzan käyttämä AR-15 -mallinen puoliautomaattikivääri on liian vaarallinen siviilikäyttöön. Lisäksi asevalmistaja on markkinoinut sitä ihannoivasti ja nuorille henkilöille, ja on sen vuoksi vastuullinen kouluampumisesta.
Kantajien joukossa ovat kouluampumisesta selvinnyt henkilö ja yhdeksän uhrin omaiset.
Remington on kieltänyt toimineensa väärin. Aiemmin yhtiö vaati, ettei sitä voida haastaa oikeuteen liittovaltion lain mukaan.